Bishkek sudi Atambayevni 2020-yil kuzidagi tartibsizliklar ishi bo‘yicha oqladi

Sud Qirg‘izistonning sobiq prezidenti Almazbek Atambayevni 2020-yil oktabr oyida ommaviy tartibsizliklar uyushtirganlik ishi bo‘yicha oqladi, deya xabar berdi “Interfaks” muxbiri sud zalidan.

“Bishkekning Pervomayskiy tuman sudi Almazbek Atambayevni 2020-yil oktabr oyida Bishkekda ommaviy tartibsizliklar uyushtirganlik ishi bo‘yicha aybsiz deb topdi va jinoyat tarkibi yo‘qligi uchun uni oqladi”, — degan sudya Ubaydulla Satimqulov hukmni o‘qib.
Atambayevga nisbatan qo‘llanilgan qamoqqa olish tarzidagi ehtiyot chorasi uy qamog‘iga o‘zgartirilgan.
Sud, shuningdek, sobiq prezident Atambayevning maslahatchisi Farid Niyozov, mamlakat ichki ishlar vazirining sobiq o‘rinbosari Kursan Asanov va Atambayevning qo‘riqchisi Kanat Sagimbayevni ham oqladi.
Davlat ayblovchisi suddan Atambayevni 12 yilga qattiq rejimli koloniyaga jo‘natish jazosi qo‘llashni so‘ragan.